ਗੁਰਦੁਆਰਾ ਸਾਹਿਬ ਕਲਾਂਗ
ਗੁਰਦੁਆਰਾ ਸਾਹਿਬ ਕਲਾਂਗ ਕਲਾਂਗ ਸੇਲਾਂਗੋਰ, ਮਲੇਸ਼ੀਆ ਸ਼ਹਿਰ ਵਿੱਚ ਸਥਿਤ ਇੱਕ ਸਿੱਖ ਗੁਰਦੁਆਰਾ ਹੈ। ਇਹ ਨਵੰਬਰ 1993 ਅਤੇ 1995 ਦੇ ਵਿਚਕਾਰ ਬਣਾਇਆ ਗਿਆ ਸੀ। ਇਮਾਰਤ ਦੀ ਕੁੱਲ ਲਾਗਤ ਕਰੀਬ 2,000,000 ਮਲੇਸ਼ੀਆ ਰਿੰਗਿਟ ਸੀ ਅਤੇ ਜਿਸ ਵਿੱਚੋਂ 100,000 ਰਿੰਗਿਟ ਪ੍ਰਧਾਨ ਮੰਤਰੀ ਦੇ ਵਿਭਾਗ ਨੇ ਦਾਨ ਕੀਤਾ ਗਿਆ ਸੀ। ਇਸ ਪ੍ਰਾਜੈਕਟ ਨੂੰ ਪੂਰਾ ਕਰਨ ਲਈ ਬਾਕੀ ਦਾਨ ਮਲੇਸ਼ੀਆ ਦੀ ਸਿੱਖ ਸੰਗਤ ਤੋਂ ਪ੍ਰਾਪਤ ਹੋਇਆ ਸੀ। ਜਲਨ ਬੁਕਿਟ ਜਾਵਾ ਵਿੱਚ ਮੌਜੂਦਾ ਸਥਾਨ ਤੇ ਸਥਾਪਤੀ ਤੋਂ ਪਹਿਲਾਂ, ਇਹ ਮਜਲਿਸ ਪੇਰਬੰਦਰਨ ਕਲਾਂਗ (ਕਲਾਂਗ ਨਗਰ ਪ੍ਰੀਸ਼ਦ) ਦੇ ਹੈਡਕੁਆਰਟਰ ਜਲਨ ਰਾਯਾ ਬਰਾਤ ਤੇ ਇੱਕ ਵਾਰ ਸਥਾਪਿਤ ਕੀਤਾ ਗਿਆ ਸੀ। ਇਹ ਕਲਾਂਗ ਵਿੱਚ ਰਹਿ ਸਿੱਖ ਭਾਈਚਰੇ ਲਈ ਪੂਜਾ ਪਾਠ ਕਰਨ ਦਾ ਮੁੱਖ ਸਥਾਨ ਹੈ। ਗੁਰਦੁਆਰਾ 17 ਫਰਵਰੀ 1996 ਨੂੰ ਬਾਕਾਇਦਾ ਤੌਰ 'ਤੇ ਸੰਗਤ ਲਈ ਖੋਲ੍ਹਿਆ ਗਿਆ ਸੀ, ਸਿੱਖਾਂ ਦਾ ਪਵਿੱਤਰ ਗ੍ਰੰਥ, ਸ੍ਰੀ ਗੁਰੂ ਗ੍ਰੰਥ ਸਾਹਿਬ, ਬੜੀ ਧੂਮ ਧਾਮ ਨਾਲ ਜਲਨ ਰਾਯਾ ਤੋਂ ਜਲਨ ਬੁਕਿਟ ਜਾਵਾ ਵਿੱਚ ਜਲੂਸ ਦੇ ਸ਼ਕਲ ਵਿੱਚ ਵਿੱਚ ਪਿਛਲੇ ਗੁਰਦੁਆਰਾ ਸਾਹਿਬ ਤੋਂ ਲਿਆਂਦਾ ਗਿਆ ਸੀ। ਸਰਦਾਰ ਸੁਖਦੇਵ ਸਿੰਘ ਦੀ ਅਗਵਾਈ ਵਿੱਚ ਦਸਮੇਸ਼ ਬੈਂਡ ਜਲੂਸ ਦੀ ਅਗਵਾਈ ਕਰ ਰਿਹਾ ਸੀ। ਅਗਲੇ ਦਿਨ ਅਖੰਡ ਪਾਠ ਆਯੋਜਿਤ ਕੀਤਾ ਗਿਆ ਸੀ। ਉੱਪਰ ਵਾਲੀ ਮੰਜਲ ਤੇ ਦਰਬਾਰ ਸਾਹਿਬ ਹੈ, ਜਿਸ ਦੇ ਅੰਦਰ 1000 ਦੇ ਲੱਗਪੱਗ ਲੋਕ ਬੈਠ ਸਕਦੇ ਹਨ। ਜ਼ਮੀਨ ਵਾਲੀ ਮੰਜ਼ਿਲ ਵਿੱਚ ਲੰਗਰ (ਡਾਇਨਿੰਗ ਹਾਲ), ਇੱਕ ਰਸੋਈ, ਇੱਕ ਦਫ਼ਤਰ ਅਤੇ ਇੱਕ ਲਾਇਬਰੇਰੀ ਹੈ, ਸੈਲਾਨੀ ਕਮਰੇ ਵੀ ਹਨ ਅਤੇ ਪੰਜਾਬੀ ਕਲਾਸ ਲਾਉਣ ਲਈ ਕਮਰੇ ਵੀ ਹਨ। ਗ੍ਰੰਥੀਆਂ ਦੇ ਕੁਆਰਟਰ ਇੱਕ ਵੱਖਰੀ ਇਮਾਰਤ ਵਿੱਚ ਹਨ ਜੋ ਦਰਬਾਰ ਸਾਹਿਬ ਦੇ ਨਾਲ ਲੱਗਦੇ ਹਨ।